AD10-2+-+Gruppe+3

media type="youtube" key="j5esbmzUikc" width="425" height="350"


 * Undervisningsforløb på amager fælled skole **


 * Lærervejledning **

Eleverne skal arbejde med google drive, hvilket kræver en G-mail. Slutproduktet er, at de skal lave en vejledning af programmerne vha. Screencast-o-matic. Videoerne skal derefter uploades på Youtube.
 * Indhold: **

Videndeling, produktion og formidling.
 * Kategori: **

Udskoling. (Man skal være min. 13 år for at oprette en G-mail)
 * Alderstrin: **

Tværfaglig
 * Fag: **

Formidlingskompetencen, hjælpemiddelkompetencen samt IT-kompetencen skærpes.
 * Fagligt indhold: **

Gruppearbejde 2 og 2. Eleverne starter med at oprette en gmail. Dernæst bliver de kort, af læreren, introduceret til google drive. (max 2. min) Eleverne undersøger herefter selv hvad google drive kan samt fordele og ulemper. De noterer løbende deres erfaringer i et selvvalgt medie (mobil, word, google drive etc). Disse erfaringer skal senere fungere som et “manus” til deres vejledningsvideoer. Vedledningsvideoerne skal laves i screencast-o-matic, hvorefter den uploades på youtube. Hold 2 skal se hold 1’s vejledningsvideoer.
 * Formen: **

Videreformidling af meningsfulde elevproduktioner. Kristine Langstrup: “man lærer mest ved at lære fra sig.” Videndeling, formidling, samarbejde, kommunikation og produktion. Temaer i Faghæfte 48.
 * Formål (fælles mål): **

PC - med internet og mikrofon. (evt headset)
 * Teknisk platform: **

- Gmail - Google docs/Drive - Screencast-o-matic - Youtube
 * Programmer: **

Vejlede i programmerne og stille spørgsmål til eleverne undervejs: benspænd og stilladserende spørgsmål.
 * Læreropgave: **


 * Begrundet undervisningsforløb: **

Undersøgelse og vurdering af digitale medier i undervisningen tilgået af eleverne. Fagligt didaktiserede og ikke didaktiserede medier.
 * ** Mål  **

- Brugerfladens tilgængelighed. - Genbruglighed. Mediet kan bruges mere end én gang og i andre sammenhænge end den vi undersøger her.
 * Herunder: **

Målet er at eleverne skal kunne sætte sig ind i et medie, vurdere det, samt videreformidle deres viden til andre elever/lærere.

De valgte medier er muligvis kendt af eleverne i forvejen, hvilket kan give eleverne tryghed i forhold til at tilgå og undersøge medierne, grundet genkendeligheden.

Google drev:
 * ** Indhold (Hvad kan de bruges til?)  **

- Videndeling, produktion, formidling og samarbejde.

Screencast-o-matic, youtube. - videndeling og formidling af egne projekter


 * ** Læreproces  **

Lærerprocessen er eksperimentel og undersøgende.

Vi er afhængige af at have pc med internetadgang og mikrofon.
 * ** Teknik og rammer  **


 * ** Elevforudsætninger  **

Givetvis vil eleverne have vidt forskellige forudsætninger for tilgangen til medierne. Eleverne skal bruge hinanden i processen. De elever der tilgår mediet nemt skal vejlede og hjælpe de elever der er mindre kompetente.

Evalueringen foregår løbende ved at eleverne skal formidle deres erfaringer, samt at eleverne fra hold 2 skal se hold 1´s videovejledning og vurdere om den er brugbar. Gruppe 2 har mulighed for at forbedre gruppe 1’s vejledning. Det vil være en elev-evaluering af et elevprodukt, men samtidig en mulighed for os at se om de 2 grupper har ‘fået noget ud af det’.
 * ** Evaluering af produktet og processen.  **


 * Dannelsessyn understøttet i dette forløb: **

- kollaborativt tænkende elever - videndelende. - tryghed i tilgang til nye teknologier og digitale medier i undervisnings -og sociale sammenhænge.

Digital dannelse: “Den nye digitale dannelse omfatter, ud over basale færdigheder i betjening af it, også kompetencer. Det gælder kompetencer i kritisk informationssøgning, databehandling og it-brugerens evne til at fortolke de digitale mediers mangfoldige repræsentationer. Med web 2.0 bliver it-brugeren også aktør i en it-omverden. Den enkelte får behov for at forstå sig selv og de øvrige aktører på nettet. At gennemskue, hvem der kommunikerer med hvem, på hvilke præmisser og i samspillet mellem intentioner, udtryksformer og handlinger, der skaber den aktuelle it-omverden. Derudover omfatter et digitalt dannelsesbegreb evner til at kunne tilpasse sig stadige nye udfordringer og betingelser i den digitaliserede omverden. Børn og unges formelle og uformelle tilstedeværelse i web 2.0-omgivelser betyder, at skolen fremover skal kunne rumme disse uformelle kompetencer og støtte eleverne i tilegnelsen af en digital og tidssvarende dannelse.” Faghæfte 48.

Læring er noget aktivt - altså elevaktivitet - hvor kundskab ikke overføres til eleven udefra. Læring er knyttet til konkrete handlinger; altså at modellere, eksperimentere, skabe og undersøge. Eleven skal gøre egne erfaringer.Learning by doing. John Dewey. (Gunn Imsens aftapning af John Dewey s 82 -83. Lærerens Verden) Læring er en social konstruktivistisk proces, og herved kommer Vygotsky ind i billedet med “Zonen for nærmeste udvikling”. Læreren stiller stilladserende spørgsmål og eleverne hjælper hinanden.
 * Læringssyn: **

Eleverne skal tage ejerskab i undervisningen og kunne formidle egne meningsfulde produktioner.
 * Didaktiske overvejelser: **

I faghæfte 48 under temaet ‘produktion og formidling’, fremføres det, at det er vigtigt at elevernes evne til at vurdere teknologier og medier understøttes i undervisningen, samt det at vælge kanal og publikum.

“Børn og unge har vænnet sig til, at man kan “være sammen” med andre uden fysisk at være samme sted, og det åbner for mange nye muligheder i undervisningssammenhæng. Men det stiller også andre krav til færdigheder og sociale kompetencer end tidligere, hvor kommunikation mellem elever og lærere, og elever imellem, krævede en fysisk samtidig tilstedeværelse.” Faghæfte 48 - kommunikation, vidensdeling og samarbejde

Undervisningen bør være undersøgende og vurderende, forstået på den måde at eleverne skal evne at vurdere kritisk. I forbindelse med undervisningen på AFS; medier og programmer brugt i undervisningen. Den nuværende IT-kultur stiller høje krav til elevernes kritiske sans. Det er essentielt at de kan vurdere og undersøge mediers validitet og kvalitet (Qvortrups Videnshierarki)
 * Normative overvejelser: **